《赠何明府》
宋代·赵湘

陶家宜寂寞，多醉复多才。
锁印秋山入，移琴夜雨来。
试茶还扫叶，买树亦和苔。
妙句邻僧乞，仍闻得药回。

作者简介：赵湘（959-993），字叔灵，祖籍南阳（《南阳集》卷一《后感知赋序》），居衢州西安（今浙江衢州。据《宋诗纪事》卷五）。太宗淳化三年（992）进士，授庐江尉。四年卒，年三十三（《景文集》卷四五《南阳集序》）。其后以孙赵抃贵，追赠司徒。湘之文扫除排俗，有孙、李遗风。赵湘诗风骨苍秀。